ঘুর্ণিঝড় ‘মন্থা’র প্রভাব সব থেকে বেশি পড়ল সুন্দরবনে!

ওয়েব ডেস্ক : ঘুর্ণিঝড় ‘মন্থা’র (Cyclone Montha) প্রভাবে বেহাল দশা অন্ধ্রপ্রদেশে (Andhrapradesh)। এই ঘুর্ণিঝড়ের কারণে সেখানে একাধিক ফসল নষ্ট হয়েছে। এবার এর প্রভাব পড়ল এসে পড়ল বাংলায় (Bengal)। দক্ষিণ চব্বিশ পরগণায় শুরু হয়েছে বৃষ্টি (Rain) ও ঝোড়ো হাওয়া। সুন্দর উপকূল অঞ্চলে এর প্রভাব সব থেকে বেশি পড়েছে বলে জানা গিয়েছে। চাষের ক্ষতির আশঙ্কা করা হচ্ছে।

মঙ্গলবার রাতেই ঘূর্ণিঝড় মন্থা অন্ধ্রের (Andhrapradesh) উপকূলে আছড়ে পড়ে। সেই সময় তার গতিবেগ ছিল ঘণ্টায় ১১০ কিমি। যার ফলে ব্যাপক বৃষ্টি এবং ঝড়ো হাওয়া বয়ে যায়। এই ঘুর্ণিঝড়ের কারণে প্রায় ৭৬ হাজার মানুষকে নিয়ে যাওয়া হয় নিরাপদ আশ্রয়ে। পাশাপাশি, অন্ধ্রের সরকারের তরফে ২১৯টি চিকিৎসা শিবিরের ব্যবস্থা করা হয়েছে। এছাড়া ৮৬৫ টন পশুখাদ্যের ব্যবস্থাও করেছে। মঙ্গলবার রাত সাড়ে আটটা থেকে বুধবার সকাল ৬টা পর্যন্ত কৃষ্ণা, এলুরু এবং কাকিনাড়ায় রাস্তায় যানবাহন চলাচল নিয়ন্ত্রণ করা হয়।

আরও খবর : ‘খেলা আপনারা শুরু করেছেন, শেষ আমরা করব’ বিস্ফোরক অভিষেক

আর এই ঘুর্ণিঝড়ের (Cyclone) প্রভাব যে বাংলায় (West Bengal) পরোক্ষভাবে পড়বে তা আগেই জানিয়েছিল আবহাওয়া দফতর। গতকাল রাত বাড়ার সঙ্গে সঙ্গে দুর্যোগ বাড়তে শুরু করেছে দক্ষিণ চব্বিশ পরগণায়। মঙ্গলবার রাত থেকে শুরু হয়েছে বৃষ্টি। সঙ্গে হাওয়ার দাপটও বেড়েছে। সারারাত বৃষ্টি হওয়ার পর বুধবার সকালেও দক্ষিণ চব্বিশ পরগণা জেলা জুড়ে শুরু রয়েছে দফায় দফায় বৃষ্টিপাত।

জানা যাচ্ছে, মন্থার এই প্রভাব বেশি পড়েছে দক্ষিণ চব্বিশ পরগণার উপকূলবর্তী অঞ্চলে। সুন্দরবনে (Sundarban) বৃষ্টি ও ঝোড়ো হাওয়া বয়ে যাচ্ছে। পাশাপাশি, নামখানা, সাগর, ডায়মন্ড হারবার, পাথরপ্রতিমা, রায়দিঘি, বারুইপুর, গোসাবা ও ক্যানিং সহ বিস্তির্ণ এলাকায় বৃষ্টি হচ্ছে। এছাড়া উপকূলবর্তী অঞ্চলে বৃষ্টি ও ৩০ থেকে ৪০ কিলোমিটার বেগে ঝোড়ো হাওয়া বয়ে যাচ্ছে। পাশপাশি নদী ও সমুদ্র বাঁধের উপর নজর রাখা হচ্ছে প্রশাসনের তরফে। এর কথা মাথায় রেখে ৩০ অক্টোবর পর্যন্ত মৎসজীবীদের সমুদ্রে যেতে নিষেধ করা হয়েছে। আবহাওয়া দফতর জানাচ্ছে, আগামী ৩১ অক্টোবর পর্যন্ত মন্থার প্রভাব থাকবে। অন্যদিকে দক্ষিণ চব্বিশ পরগণার পাশাপাশি পূর্ব ও পশ্চিম মেদিনীপুর, ঝাড়গ্রামে ভারী বৃষ্টির সম্ভাবনা রয়েছে। বৃহস্পতিবার পুরুলিয়া, পশ্চিম বর্ধমান, বীরভূম, মুর্শিদাবাদেও ভারী বৃষ্টির সম্ভাবনা রয়েছে। পাশাপাশি উত্তরবঙ্গেও বাড়বে বৃষ্টি (Rain)।

দেখুন অন্য খবর :