বাইক-বাস সংঘর্ষ! অন্ধ্রপ্রদেশে মৃত অন্তত ১২

ওয়েব ডেস্ক : বাসে (Bus) লাগল বিধ্বংসী আগুন (Fire)। তাতে ঝলসে মৃত্যু (Death) হল অন্তত ১২ জনের। এমনই এক ভয়াবহ দুর্ঘটনা ঘটে গেল অন্ধ্রপ্রদেশের (Andhrapradesh) কুর্নুল জেলায়। ঘটনায় মৃতের সংখ্যা আরও বাড়তে পারে বলে আশঙ্কা করা হচ্ছে। ঘটনায় ইতিমধ্যে তদন্ত শুরু করেছে পুলিশ।

পুলিশ সূত্রে খবর, হায়দরাবাদ থেকে বেঙ্গালুরু যাচ্ছিল বাসটি। কিন্তু কুর্নুল জেলায় ৪৪ নম্বর জাতীয় সড়কে একটি মোটর সাইকেলের সঙ্গে সংঘর্ষ হয় বাসটির। যার কারণে বাসের ফুয়েল ট্যাঙ্ক ফেটে আগুন (Fire) ধরে যায়। মুহূর্তেই তা ছড়িয়ে পড়ে গোটা বাসে। ভিতরে সেই সময় ৪০ জনের বেশি যাত্রী ছিলেন বলে খবর। যার মধ্যে ইতিমধ্যে ১২ জনের মৃত্যুর খবর পাওয়া গিয়েছে। সেই সংখ্যা আরও বাড়তে পারে বলে আশঙ্কা করা হচ্ছে।

আরও খবর : রাজ্যের CEO-র সঙ্গে বৈঠক নির্বাচন কমিশনের

এই ঘটনায় অন্ধ্রপ্রদেশের মুখ্যমন্ত্রী চন্দ্রবাবু নাইডু (Chandrababu Naidu) শোকপ্রকাশ করে এক্স-এ লিখেছেন, “কুর্নুল জেলার চিন্নাতেকুর গ্রামের কাছে বাস দুর্ঘটনার খবর শুনে মর্মাহত। নিহতদের পরিবারকে আন্তরিক সমবেদনা জানাচ্ছি। আহত ও ক্ষতিগ্রস্তদের সবরকম সহায়তা দেবে সরকার।” অন্যদিকে, প্রাক্তন মুখ্যমন্ত্রী ও ওয়াইএসআর কংগ্রেস নেতা জগনমোহন রেড্ডিও শোকপ্রকাশ করেছেন। তিনি বলেন, “নিহতদের পরিবারকে আন্তরিক সমবেদনা জানাচ্ছি। আহতদের দ্রুত চিকিৎসা ও সমস্ত প্রয়োজনীয় সহায়তা নিশ্চিত করুক সরকার।”

কুর্নুলের জেলা প্রশাসক এ সিরি জানিয়েছেন, “বাসটিতে মোট ৪১ জন যাত্রী ছিলেন। রাত প্রায় ৩টে থেকে ৩টে ১০ মিনিটের মধ্যে দুর্ঘটনাটি ঘটে। মোটরসাইকেলটি বাসে ধাক্কা মারার পর ফুয়েল ট্যাঙ্ক ফেটে যায়। তার পরেই বাসে আগুন ধরে যায়। মৃতদের মধ্যে বাইকের আরোহীও রয়েছেন।”

উল্লেখ্য, হায়দরাবাদ-বেঙ্গালুরু রুটে এটি দ্বিতীয় বড় বাস অগ্নিকাণ্ড। ২০১৩ সালের ৩০ অক্টোবর, মেহবুবনগর জেলার পলেমের কাছে একই রুটে একটি বেসরকারি বাসে আগুন লেগে ৪৫ জনের মৃত্যু (Death) হয়েছিল।

দেখুন অন্য খবর :

The post বাইক-বাস সংঘর্ষ! অন্ধ্রপ্রদেশে মৃত অন্তত ১২ first appeared on KolkataTV.

The post বাইক-বাস সংঘর্ষ! অন্ধ্রপ্রদেশে মৃত অন্তত ১২ appeared first on KolkataTV.