নিয়ন্ত্রণ হারিয়ে গভীর খাদে পড়ল বাস! মর্মান্তিক ঘটনা অন্ধ্রপ্রদেশে

ওয়েব ডেস্ক : ভয়াবহ পথ দুর্ঘটনা অন্ধ্রপ্রদেশে (Andhra Pradesh)। নিয়ন্ত্রণ হারিয়ে গভীর খাদে পড়ল যাত্রী বোঝাই বাস। এই ভয়াবহ দুর্ঘটায় মৃত্যু (Death) হল ৯ জনের। আহত হয়েছেন অন্তত ২০ জন। তাঁদেরকে ভর্তি করা হয়েছে হাসপাতালে। জানা গিয়েছে, এই দুর্ঘটনাটি (Accident) ঘটেছে শুক্রবার ভোরে। মর্মান্তিক এই ঘটনায় দুঃখপ্রকাশ করেছেন প্রধানমন্ত্রী নরেন্দ্র মোদি (Narendra Modi)।

জানা গিয়েছে, মর্মান্তিক এই দুর্ঘটনাটি ঘটেছে অন্ধ্রপ্রদেশের (Andhra Pradesh) আলুরি জেলার তুলসীপাকালু গ্রামের কাছে। ৩৫ জন যাত্রীকে নিয়ে অন্ধ্রের চিত্তুর থেকে তেলেঙ্গানার শ্রীরাম মন্দিরে যাচ্ছিল ওই বাসটি। সূত্রের খবর, কুয়াশার মধ্যে পাহাড়ি রাস্তায় বাঁক নিতে গিয়ে নিয়ন্ত্রণ হারায় যাত্রীবোঝাই বাসটি। তার পরেই সেটি গিয়ে পড়ে গভীর খাদে।

আরও খবর : সাতসকালে কয়লা ব্যবসায়ীদের বাড়িতে ইডি-র হানা! এবার কী হবে?

জানা যাচ্ছে, প্রথমে স্থানীয়রাই শুরু করেন উদ্ধারের কাজ। এর পরেই খবর পেয়ে ঘটনাস্থলে আসে পুলিশ (Police) ও উদ্ধারকারী দল। তার পরেই উদ্ধার করা হয় মৃত ওই ৯ যাত্রীকে। আহত আরও ২০ জনকে উদ্ধার করে ভর্তি করা হয় হাসপাতালে। তাঁদের মধ্যে বেশ কয়েকজনের অবস্থা আশঙ্কাজনক বলেই জানা যাচ্ছে। ফলে মৃতের সংখ্যা আরও বাড়তে পারে বলেই আশঙ্কা করা হচ্ছে।

এই ঘটনায় শোকপ্রকাশ করেছেন প্রধানমন্ত্রী নরেন্দ্র মোদি। মৃতদের প্রতি সমবেদনা জানানোর পাশাপাশি আর্থিক সাহায্যের কথা ঘোষণা করা হয়েছে প্রধানমন্ত্রীর দফতরের তরফে। মৃতদের পরিবারের জন্য দু’লক্ষ টাকা এবং আহতদের জন্য ৫০ হাজার টাকা করে সাহায্যের কথা ঘোষণা করা হয়েছে। অন্যদিকে অন্ধ্রের মুখ্যমন্ত্রী চন্দ্রবাবু নায়ডুও এই মর্মান্তিক দুর্ঘটনায় শোক প্রকাশ করেছেন।

দেখুন অন্য খবর :

The post নিয়ন্ত্রণ হারিয়ে গভীর খাদে পড়ল বাস! মর্মান্তিক ঘটনা অন্ধ্রপ্রদেশে first appeared on KolkataTV.

The post নিয়ন্ত্রণ হারিয়ে গভীর খাদে পড়ল বাস! মর্মান্তিক ঘটনা অন্ধ্রপ্রদেশে appeared first on KolkataTV.