রাজনীতির অঙ্গন থেকে শুরু করে রূপোলি পর্দা, আলো ছড়াচ্ছেন ‘পাওয়ার স্টার’ পবন কল্যাণ!

ওয়েব ডেস্ক: ‘পাওয়ার স্টার'(Power Star) পবন কল্যাণ(Pawan Kalyan)! তিনি ভারতের দক্ষিণী সিনেমার জনপ্রিয় অভিনেতাই নন,  এখন তিনি অন্ধ্রপ্রদেশের(Andhrapradesh) একজন সফল রাজনীতিবিদও। সম্প্রতি তার অভিনীত ‘হরি হারা বীরা মালু’ সিনেমাটি বক্স অফিসে তেমন সাড়া জাগাতে না পারলেও, তার পরবর্তী সিনেমা ‘ওজি'(OG) ইতিমধ্যেই আলোচনার কেন্দ্রবিন্দুতে। রাজনীতির পাশাপাশি সিনেমাতেও সমানভাবে ব্যস্ত এই তারকা।

আরও পড়ুন:ফের কাছাকাছি সৃজিত মিথিলা?

আগামী ২৫ সেপ্টেম্বর মুক্তি পেতে যাওয়া ‘ওজি’ সিনেমাটি মুক্তির আগেই তাক লাগানো সাফল্য অর্জন করেছে।
বক্স অফিসে সাফল্যের আভাস ট্র্যাক টলিউডের রিপোর্ট অনুযায়ী ২৫০ কোটি টাকা  বাজেটের ‘ওজি’ সিনেমাটি মুক্তির আগেই প্রায় ১৬০ কোটি টাকা আয় করে ফেলেছে।কেবল নিজাম, অন্ধ্র এবং সিডেড এরিয়ার থিয়েট্রিক্যাল স্বত্ব বিক্রি করেই সিনেমাটি এই বিপুল পরিমাণ অর্থ উপার্জন করেছে। মুক্তির আগে এখনো পর্যন্ত পবনের এই ছবি রেকর্ড পরিমাণ আয় করেছে।

রাজনীতি এবং সিনেমা, দুই ক্ষেত্রেই সফল

পবন কল্যাণ বর্তমানে অন্ধ্রপ্রদেশের উপ-মুখ্যমন্ত্রী হিসেবে দায়িত্ব পালন করছেন। এই ব্যস্ততার মধ্যেও তিনি তার আসন্ন সিনেমার প্রচার কোনো ছাড় দিতে রাজি নন।শোনা যাচ্ছে, ‘ওজি’র প্রি-রিলিজ ইভেন্ট এবং অন্যান্য প্রচারণামূলক কার্যক্রমে অংশ নেওয়ার জন্য তিনি তার রাজনৈতিক কাজ থেকে সাময়িক বিরতি নেবেন।

‘ওজি’ সিনেমার গল্প: এক নিষ্ঠুর ডনের প্রত্যাবর্তন

‘ওজি’ একটি অ্যাকশন-থ্রিলার সিনেমা, যা একজন নিষ্ঠুর ডন ‘ওজাস গাম্ভীরা’র গল্প নিয়ে নির্মিত। এই চরিত্রেই অভিনয় করেছেন পবন কল্যাণ। ১০ বছর নিখোঁজ থাকার পর মুম্বাইয়ে ফিরে এসে সে এক ভয়ঙ্কর প্রতিশোধের খেলায় নামে। এই সিনেমায় পবন কল্যাণের বিপরীতে রয়েছেন বলিউডের জনপ্রিয় অভিনেতা ইমরান হাশমি। এছাড়াও প্রিয়াঙ্কা মোহন, অর্জুন দাস, প্রকাশ রাজ, রাও রমেশের মতো অভিনেতারাও এই সিনেমায় অভিনয় করেছেন।