অন্ধ্রপ্রদেশে লাগাতার তল্লাশি, হিডমার পর খতম আরও সাতজনের

অন্ধ্রপ্রদেশ: মঙ্গলবার সকালেই পুলিশের সঙ্গে সংঘর্ষে নিহত হন নিষিদ্ধ সংগঠন সিপিআই (মাওবাদী)-এর কেন্দ্রীয় কমিটির তরুণতম সদস্য মাধভি হিডমার। গতকাল থেকেই অন্ধ্রপ্রদেশের মেরেদুমিল্লির জঙ্গলে তল্লাশি চালাচ্ছিল নিরাপত্তাবাহিনী। বুধবার নিরাপত্তাবাহিনী এবং পুলিশের সঙ্গে সংঘর্ষে আরও সাত মাওবাদী নিহত হয়েছেন বলে সূত্রের খবর।

শেষরক্ষা হল না। জানা গিয়েছে, এ দিন সকালে আলুরি সীতারামারাজু জেলার মারেদুমিল্লির জঙ্গলে চিরুনি তল্লাশি চলছিল পুলিশের। তখনই একদল মাওবাদীদের সঙ্গে গুলির লড়াই শুরু হয়। দুই তরফে গুলির লড়াইয়ে তিন জন মহিলা সদস্য-সহ সাত জন মাওবাদীদের মৃত্যু হয়েছে। এই দলের অন্য সদস্যদের খোঁজে তল্লাশি চালানো হচ্ছে। কেন্দ্রীয় নিরাপত্তা বাহিনীর লাগাতার অভিযানে বহু মাওবাদী আত্মসমর্পণ করতে বাধ্য হন। দুর্বল হয়ে পড়া সংগঠনকে আঁকড়ে ধরেন হিডমা এবং তাঁর সঙ্গে থাকা পাঁচ মাওবাদী। মঙ্গলবার ছত্তিসগড়ের সুকমা জেলা লাগোয়া অন্ধ্রপ্রদেশের আলুরি সীতারামরাজু জেলায় তল্লাশি অভিযান চালিয়েছিল পুলিশ। মাওবাদীদের কেন্দ্রীয় কমিটির সদস্য মাদভি হিডমা, তাঁর স্ত্রী ও তাঁদের চার সঙ্গীর মৃত্যু হয় নিরাপত্তারক্ষীদের অভিযানে। সম্প্রতি মাওবাদী দমনে এটি নিরাপত্তাবাহিনীর বড় সাফল্য বলেই মনে করা হচ্ছে।

আরও পড়ুন: বাংলাদেশী তকমা দিয়ে ওড়িশায় আটক বাংলার ৯ পরিযায়ী শ্রমিক

পুলিশ জানিয়েছে, ধৃত মাওবাদীদের দাবি, তারা এই রাজ্যে দিনমজুরির জন্য এসেছিল। পরে তাদের গ্রেফতার করা হয়। যে বাড়ি থেকে এই মাওবাদীদের গ্রেফতার করা হয়, পুলিশ সেই বাড়ির মালিককে জিজ্ঞাসাবাদ করে জানতে পারে যে, গত দেড় মাস ধরে তারা এখানে বসবাস করছিল। পুলিশ এই বাড়িটির সিকিউরিটি গার্ডকে আটক করেছে এবং আরও তথ্যের জন্য তাঁকে জিজ্ঞাসাবাদ করছে।

দেখুন খবর: