ফের নয়া বিতর্কে অন্ধ্রপ্রদেশের তিরুপতি মন্দির!

ওয়েব ডেস্ক : ফের বিতর্কের কেন্দ্রে অন্ধ্রপ্রদেশের (Andhrapradesh) তিরুপতি মন্দির (Tirupati Temple)। এবার ওড়না নিয়ে উঠল বিরাট দুর্নীতির (Corruption) অভিযোগ। সেই দুর্নীতির পরিমাণ অন্তত ৫৫ কোটি টাকা বলেই জানা যাচ্ছে। এই ঘটনা সামনে আসার পরেই অন্ধ্রপ্রদেশের দুর্নীতি দমন শাখাকে বিষয়টি নিয়ে তদন্তের নির্দেশ দিয়েছে তিরুমালা তিরুপতি দেবাস্থম বা টিটিডি (TTD)।

তিরুমালা তিরুপতি দেবাস্থমের (TTD) তরফে জানানো হয়েছে, তারা এক সংস্থার সঙ্গে খাঁটি তুঁত সিল্কের ওড়না সরবরাহের জন্য চুক্তি করেছিল। ওড়নার একদিকে সংস্কৃতিতে ও অন্যদিকে তেলেগুতে “ওম নমো ভেঙ্কটেশায়” লেখা থাকার কথা ছিল। সঙ্গে আরও বেশ কিছু জিনিস থাকার কথা ছিল ওই ওড়নাতে। তবে অভিযোগ, ওড়নায় যে সুতো ব্যবহার হয়েছে, তা রেশম নয়। বরং তাতে রয়েছে সস্তার পলিয়েস্টার। জানা গিয়েছে, সম্প্রতি কয়েকটি ওড়না পরীক্ষার জন্য পাঠানো হয়েছিল। তাতেই এমন তথ্য উঠে এসেছে।

আরও খবর : অনিল আম্বানির ছেলের বিরুদ্ধে ব্যাঙ্ক জালিয়াতির মামলা করল CBI

মন্দির কর্তৃপক্ষের তরফে জানানো হয়েছে, ওই সংস্থাকে মোট ১৫ হাজার ওড়নার অর্ডার দেওয়া হয়েছিল। প্রত্যেক ওড়নার দাম ধরা হয়েছিল ১ হাজার ৯৮৯ টাকা করে। জানা গিয়েছে, এই সংস্থা ২০১৫ থেকে ২০২৫ সাল পর্যন্ত ৫৪.৯৫ কোটি টাকার ওড়না সরবরাহ করেছে। যার মধ্যে বেসিরভাগটাই পলিয়েস্টার দিয়ে তৈরি বলে অভিযোগ। যা নিয়ে ইতিমধ্যে তদন্ত শুরু হয়েছে।

এর আগে, তিরুপতি মন্দিরে (Tirupati Temple) ভেজাল ঘি ব্যবহার করে লাড্ডু তৈরি নিয়ে বিতর্ক সৃষ্টি হয়েছিল। যা গোটা দেশে আলোড়নের সৃষ্টি করেছিল। সেই ঘটনা গিয়েছিল আদালত পর্যন্ত। তার পরেই মন্দিরের প্রণামীর বাক্স থেকে ১০০ কোটি টাকা চুরির অভিযোগ উঠেছিল। তার পরেই এবার সিল্কের ওড়নায় কারচুপির অভিযোগ উঠল।

দেখুন অন্য খবর :